Il-kundizzjonijiet tal-permess kontroversjali għal żvilupp fin-Nadur, f'isem Chloe Portelli, it-tifla tal-kuntrattur Għawdxi, Joseph Portelli, diġa' nkisru filwaqt li saru żewġ applikazzjoijiet biex xogħolijiet illegali jkunu sanzjonati. Iż-żewġ applikazzjonijiet għall-iżvilupp ġew ippublikati fil-gazzetta tal-gvern u dawk li jixtiequ joġġezzjonaw għall-iżvilupp ingħataw xahar ċans sabiex iressqu l-ilmenti tagħhom. Fi Frar li għadda l-Awtorità tal-Ippjanar ċaħdet l-oġġezzjonijiet tar-residenti, NGOs u tas-Supretendent għall-Wirt Kulturali biex inħarġu żewġ permessi f'isem Portelli. Wieħed mill-permessi hu dwar sanzjonar ta' passaġġi u ħitan tas-sejjiegħ mibnija llegalment. Il-permess l-ieħor kien biex jinbena maħżen ta' 20 metru kwadru għal skop agrikolu fil-viċinanzi tat-Torri ta' Kennuna fin-Nadur. Minn din l-art wieħed jista' jara Kemmuna u jġib veduti spettakolari tal-baħar u panorama tal-kampanja tal-madwar. L-NGO Moviment Graffitti kienet għamlet l-oġġezzjonijiet tagħha fosthom li dan l-iżvilupp se jagħmel it-triq għall-proġett biex jiżviluppa f'kumpless residenzjali u turistiku. L-NGO kienet spjegat kif dawn l-applikazzjonijiet jirrigwardaw is-sanzjonar ta' numru varji ta' illegalitajiet, u minkejja n-natura suspettuża tagħhom, u d-diversi oġġezzjonijiet minn residenti, NGOs, l-ERA u s-Sovrintendenza tal-Patrimonju Kulturali, l-Awtorità tal-Ippjanar tat ir-rakkomandazzjoni tagħha biex inħareġ il-permess. Jirriżulta li Portelli naqset milli jimxi mal-permess li kien għal maħżen u issa permess tal-perit Emanuel Vella, qed tfittex li tissanzjona t-tibdil li sar. F'applikazzjoni oħra qed tfittex li tissanzjon ġibjun tal-ilma, taħt l-art u permess għal kamra għal pompa. S'issa ma ġiex assenjat case officer għall-ebda applikazzjoni. Fi Frar 2021 L-Awtorità tal-Ippjanar tapprova l-bini ta 'maħżen agrikolu' fin-Nadur Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60cc78ed3f96b_rand.td-a-rec-img{text-align:left}.td_uid_3_60cc78ed3f96b_rand.td-a-rec-img img{margin:0 auto 0 0}